หวิว-ณัฐพนธ์ หวนร้องเพลง ประกอบซีรีส์ วัลลัภ มหาราชรักสุดแผ่นดิน
ลงจอกันไปแล้วสำหรับซีรีส์ วัลลัภ มหาราชรักสุดแผ่นดิน ช่อง 8 ที่มีพระเอกนำอย่าง อาชิส ชาร์มา กลับมาทวงบัลลังก์กับแฟนคลับ ทั้งนี้เพลงประกอบซีรีส์ ให้รักเป็นคำตอบ ที่ได้ปล่อยมาให้ฟังกันทาง Joox ของ หวิว-ณัฐพนธ์ วงษ์สนิท ก็ดังไม่แพ้กัน ติดหูต้องฟังแล้วฟังอีก หวิว เผยว่า,ตอนแรกที่ได้รับการติดต่อให้มาร้องเพลงนี้ก็ตกใจ และก็ดีใจที่ได้กลับมาร้องเพลงประกอบซีรีส์อินเดียอีกครั้ง หลังจากที่เคยร้องเพลงให้กับซีรีส์ แผนรักลวงใจ ทางช่อง 8 มาก่อนแล้ว พอตกลงก็ได้เข้ามานั่งคุยกับทางฝ่ายเพลงว่าจะทำออกมาเป็นแนวไหนดี เพราะอารมณ์เพลงก็ค่อนข้างสนุก แต่แฝงไปด้วยความโรแมนติก และก็ต้องมีความน่าตื่นเต้น ความชิงชังของตัวละคร ความสนุกของเนื้อเรื่องที่เข้มข้นเข้าไปอีก ตามตัวละครของพระเอกที่เป็นผู้ชายที่แสนอบอุ่น นักรัก และเป็นนักปราชญ์ และนางเอกที่แสนจะเข้มแข็ง ห้าวหาญ มีความเป็นผู้นำ ทะนงตัวเหมือนพญาหงส์ เลยต้องคุยกับพี่ๆ ทีมงานกันพักใหญ่เลยครับกว่าทุกอย่างจะลงเอย และที่สำคัญต้องขอบพระคุณเฮียฮ้อที่ให้โอกาสผมกลับมาร้องเพลง ให้รักเป็นคำตอบ,ผมรู้สึกเป็นเกียรติจริงๆซีรีส์เรื่องนี้ครองเรตติ้งสูงสุดของอินเดียตอนที่ออกอากาศ และได้รางวัลมามากมาย การันตีคุณภาพได้จริงๆครับ ตอนนี้เพลงนี้จะมีให้ทุกคนได้ฟังทาง Joox ฝากด้วยนะครับ.
ลงจอกันไปแล้วสำหรับซีรีส์ วัลลัภ มหาราชรักสุดแผ่นดิน ช่อง 8 ทั้งนี้เพลงประกอบซีรีส์ ให้รักเป็นคำตอบ ที่ได้ปล่อยมาให้ฟังกันทาง Joox ของ หวิว-ณัฐพนธ์ วงษ์สนิท ก็ดังไม่แพ้กัน
วัลลัภ มหาราชรักสุดแผ่นดิน,หวิว ณัฐพนธ์,ณัฐพนธ์ วงษ์สนิท,ให้รักเป็นคำตอบ,เพลงประกอบซีรีส์,นักร้อง